text: Rekord? 17 koncerter på 2,5 time
  07 marts 2014 kl. 16.30
  I dag blev der afviklet 17 klassiske koncerter i en container på gågaden i Horsens.
  Meningen var at bringe den klassiske musik ud til der, hvor folk befinder sig.
  - Og det her er den hidtil sjoveste måde, vi har prøvet det på, siger Lene Bjarke Skov, koordinator på Holmboe-festivalen, der i disse dage kan opleves i Horsens.
  17 koncerter med fem forskellige musikere blev afviklet på 2, 5 time.
  Et bredt, men lille publikum, eftersom der kun er plads til ni i containeren, oplevede bl.a. musik for tuba og sopransang og blokfløjtemusik.
  Der er klassiske koncerter igen i morgen i containeren i Horsens.
  